**Образац 12**

**Јавно предузеће за заштиту и унапређење животне средине**

**на територији градске општине Обреновац**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период од 01.01.2017. до 31.03.2017.године**

Oбреновац, 20.04.2017.година

**I ОСНОВНИ СТАТУСНИ ПОДАЦИ**

**Пословно име:**

Јавно предузеће за заштиту и унапређење животне средине на територији градске општине Обреновац

**Седиште:**

Обреновац, Краља Александра Првог број 63

**Претежна делатност:**

Шифра 9104 - Делатност ботаничких и зоолошких вртова и заштита природних вредности - управљање заштићеним подручјима (национални паркови, резервати, споменици и паркови природе, предели и др.) на територији градске општине Обреновац

**Матични број:**

20597011

**ПИБ:**

106417395

**НАДЛЕЖНИ ОРГАН ЈЕДИНИЦЕ ЛОКАЛНЕ САМОУПРАВЕ:** Скупштина градске општине Обреновац

**Делатности јавног предузећа су:**

Претежна делатност предузећа је: 9104 - Делатност ботаничких и зоолошких вртова и заштита природних вредности - управљање заштићеним подручјима (национални паркови, резервати, споменици и паркови природе, предели и др.) на територији градске општине Обреновац.

Осим наведене претежне делатности, Предузеће обавља и следеће послове:

-праћење стања природних вредности животне средине (ваздух, вода, земљиште, шуме, биљни и животињски свет) и старање о предузимању мера на заштити и унапређењу животне средине;

-мерење нивоа буке;

-успостављање локалног регистра извора загађивача;

-израда програма и пројеката употребе обновљивих и алтернативних извора енергије;

-израда и спровођење појединачних пројеката подизања, уређења или обнове јавних зелених површина;

-пошумљавање, сађење дрвећа за заштиту од буке, ветра и ерозије и др;

-уређење и одржавање јавних зелених површина специјалних намена – арборетуми и ботаничке баште;

-управљање новоформираним шумским културама на јавним површинама;

-успостављање катастра јавних зелених површина;

-издавање и публиковање података, извештаја и информација о стању животне средине;

-сузбијање штетних организама (комараца, крпеља, глодара и др.);

-развијање јавне свести о значају заштите и унапређења животне средине;

-успостављања информационог система и вођење базе података о стању животне средине из делокруга рада Предузећа;

-промоција и презентација пројеката из делокруга рада Предузећа;

-израда акционих и санационих планова од значаја за заштиту животне средине на подручју градске општине;

-пружа стручне услуге правним и физичким лицима, на њихов захтев, у припреми пројеката из области заштите животне средине, по посебном уговору, по основу којег стиче приход и

- друге послове и услуге које су у функцији и у вези са подстицањем заштите животне средине утврђене законом и Статутом Предузећа у складу са надлежностима градске општине.

**Годишњи/трогодишњи програм пословања:**

ЈП ЗЖС, Обреновац је свој годишњи Програм пословања, са финансијским планом за 2017.годину, донело 21.12.2016.године, на који је дата сагласност Скупштине градске општине Обреновац на седници одржаној 29.12.2016. године, Решењем VII-01 бр.020-227. Обим Програма пословања ЈП ЗЖС,Обреновац за 2017.годину планиран је у износу од 90.862.107,53 динара.

Прву измену и допуну годишњег Програма пословања, са финансијским планом за 2017.годину, је донело 09.02.2017.године, на коју је дата сагласност Скупштине градске општине Обреновац, на седници одржаној 24.02.2017.године, Решењем VII -01 бр.020-30 . Обим Програма пословања ЈП ЗЖС, Обреновац за 2017.годину, након Прве измене и допуне истог планирана је у износу од 85.922.602,96 динара.

**II ОБРАЗЛОЖЕЊЕ ПОСЛОВАЊА**

**1. БИЛАНС УСПЕХА У ПЕРИОДУ ОД 01.01. ДО 31.03.2017.ГОДИНЕ**

Планирани укупни пословни приходи за период од 01.01. до 31.12.2017.године износе 85.923 динара и састоје се од: прихода од премија,субвенција,дотација, донација и сл. у износу од 77.923 и других пословних прихода у износу од 8.000 динара.

Планирани укупни расходи за 2017.годину износе 53.787 динара и састоје се од: трошкова материјала у износу од 395 динара, трошкова горива и енергије у износу од 520 динара, трошкова зарада, накнада зарада и осталих личних расхода у износу од 21.311 динара, трошкова производних услуга у износу од 5.311 динара, трошкова амортизације у износу од 1.070 динара , нематеријалних трошкова у износу од 25.180 динара и остали расходи у износу од 8.000 динара.

У периоду од 01.01.2017.-31.03.2017.године Предузеће је:

- остварило приходе у износу од 7.040 динара од планираних 28.629 динара и састаје се од: прихода од премија,субвенција, дотација, донација и сл. у износу од 7.040 динара од планираних 27.129 динара и других пословних прихода у износу од 0 динара од планираних 1.500 динара.

- извршило расходе у износу од 5.933 динара од планираних 21.485 динара и састоје се од : трошкова материјала у износу од 9 динара, трошкова горива и енергије у износу од 66 динара, трошкова зарада, накнада зарада и осталих личних расхода у износу од 4.921 динара, трошкова производних услуга у износу од 126 динара, нематеријалних трошкова у износу од 775 динара и осталих расхода у износу од 36 динара.

-остварило добитак из редовног пословања пре опорезивања износи 1.107 динара.

 Напомена: износи су дати у хиљадама динара.

**1А. БИЛАНС СТАЊА НА ДАН 31.03.2017.ГОДИНЕ**

 У периоду од 01.01. до 31.03.2017.године у активи предузећа су евидентирана :

- постројења и опрема у износу од 552,

- плаћен аванс за некретнине, постројења и опрему у износу од 599,

-обртна имовина у износу од 3.381 и састоји се од: плаћених аванса за залихе и услуге у износу од 216, других потраживања у износу од 1.136, готовинских еквивалената и готовине у износу од 2.029,

Ванбилансна актива коју чине примљена средства финансијског обезбеђења из поступака набавки у износу од 3.468.

-нераспоређен добитак текуће године у износу од 1.107 ,

-краткорочне обавезе у износу од 7.946 и састоје се од: обавеза из пословања у износу од 6.533, осталих краткорочних обавеза у износу од 852, обавеза за остале порезе, доприносе и друге дажбине у износу од 496 и пасивних временских разграничења у износу од 65.

Ванбилансна пасива коју чине примљена средства финансијског обезбеђења из поступака набавки у износу од 3.468.

Напомена:

- у периоду од 01.01. до 31.03.2017.године, укључујући и почетно стање класа 0 износи 28.801, а класа 3 износи 23.129.

-износи су дати у хиљадама динара.

**1Б. ИЗВЕШТАЈ О ТОКОВИМА ГОТОВИНЕ У ПЕРИОДУ ОД 01.01. ДО 31.03.2017.ГОДИНЕ**

У периоду од 01.01.-31.12.2017.године планиран је прилив готовине у износу од 85.923 динара, одлив готовине у износу од 92.660 динара , нето одлив готовине у износу од 6.737 динара, износ готовине на почетку обрачунског периода у висини од 6.737 динара.

У периоду од 01.01.-31.03.2017.године планиран је прилив готовине у износу од 28.629 динара , а реализован је износ у висини од 9.136 динара, планиран је одлив готовине у износу од 33.888 динара, а реализован је износ у висини од 13.844 динара, планиран је нето одлив готовине у износу од 5.259 динара, а реализован је у износу од 4.708 динара, реализован износ готовине на почетку обрачунског периода у висини од 6.737 динара и реализован износ готовине на крају обрачунског периода у висини од 2.029 динара.

Напомена: износи су дати у хиљадама динара.

**2. ТРОШКОВИ ЗАПОСЛЕНИХ**

У периоду од 01.01.2016.-31.12.2016.године Предузеће је реализовало за нето зараде 9.213.542,00 динара, за бруто 1 зараде 12.836.330,00 динара, за бруто 2 зараде 15.134.031,00 динара, за накнаде по уговору о привремено- повременим пословима 468.642,00 динара, за накнаде члановима надзорног одбора 1.262.645,00 динара,за превоз запослених на посао и са посла 439.843,00 динара, за накнаде трошкова на службеном путу 600,00 динара и за остале накнаде трошкова запосленима и осталим физичким лицима 39.900,00 динара.

У периоду од 01.01.2017.-31.03.2017.године Предузеће је обрачунало нето зараде у висини од 2.673.307,00 динара, бруто 1 зараде у висини од 3.723.218,00 динара, бруто 2 зараде у висини од 4.389.673,00 динара, накнаде по уговору о привремено - повременим пословима у висини од 77.473,00 динара, накнаде члановима надзорног одбора у висини од 318.032,00 динара и превоз запослених на посао и са посла у висини од 135.414,00.

**3. ДИНАМИКА ЗАПОСЛЕНИХ**

На дан 31.12.2016.године у Предузећу је било 18 запослених лица и то 10 запослених на неодређено време и 8 запослених на одређено време. На дан 31.12.2016.године у Предузећу је било 1 лице ангажовано уговором о привременим и повременим пословима.

На дан 31.03.2017.године у Предузећу је било 18 запослених лица и то 10 запослених на неодређено време и 8 запослених на одређено време. На дан 31.03.2017.године у Предузећу је било 1 лице ангажовано уговором о привременим и повременим пословима.

**4. КРЕТАЊЕ ЦЕНА ПРОИЗВОДА И УСЛУГА**

Предузеће није остварило приходе на тржишту.

**5. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

У периоду од 01.01. до 31.03.2017.године планиране су субвенције у износу од 27.129.076, 00 динара, од чега је пренето из буџета 6.050.398,00 динара, реализовано 5.964.806,00 и неутрошено 85.592,00 динара.

**6. СРЕДСТВА ЗА ПОСЕБНЕ НАМЕНЕ**

У периоду од 01.01.2016.-31.12.2016.године Предузеће је реализовало износ у висини од 122.703,00 динара, за потребе репрезентације и износ у висини од 483.800,00 динара, за потребе рекламе и пропаганде .

У периоду од 01.01.2017.-31.03.2017.године Предузеће је планирало 40.000,00 динара, а реализовало 3.075,00 динара, за потребе репрезентације и планирало је 121.600,00 динара, а реализовало 41.600,00 динара, за потребе рекламе и пропаганде .

**ЗА КОРИШЋЕЊЕ СУБВЕНЦИЈА**

**7. НЕТО ДОБИТ**

За претходну годину, није донета одлука надлежних органа о расподели добити, до краја посматраног извештајног периода.

**8.КРЕДИТНА ЗАДУЖЕНОСТ**

Предузеће није кредитно задужено.

**9. ГОТОВИНСКИ ЕКВИВАЛЕНТИ И ГОТОВИНА**

Предузеће на рачуну отвореном код Управе за трезор, на дан 31.03.2017.године располаже са износом у висини од 85.592,00 динара и на рачуну отвореном код Уникредит банке располаже износом у висини од 1.943.791,17 динара.

**10. ИЗВЕШТАЈ О ИНВЕСТИЦИЈАМА**

Годишњим Програмом пословања предузећа, са финансијским планом за 2017.годину, те првом изменом и допуном истог, планиране су следеће инвестиције:

-набавка теренског возила са куком и приколицом у износу од 1.500,

Набавка теренског возила са куком и приколицом је планирана из средстава субвенција из буџета градске општине Обреновац и из средстава Секретаријата за заштиту животне средине града Београда, али Предузеће неће набављати два теренска возила са куком и приколицом из оба извора финансирања.

-набавка трактора са пратећом механизацијом у износу од 3.000,

-постројења и опрема у износу од 9.650,

-улагања на туђим некретнинама, постојењима и опреми у износу од 8.285 .

У периоду од 01.01. до 31.03.2017.године планирана је реализација следећих инвестиције:

-набавка теренског возила са куком и приколицом у износу од 1.500 и

-набавка трактора са пратећом механизацијом у износу од 3.000.

У наведеном периоду није извршена реализација, односно испорука наведених планираних инвестиција.

Напомена: износи су дати у хиљадама динара.

**11. БРУТО ПОТРАЖИВАЊА ЈАВНОГ ПРЕДУЗЕЋА ЗА ДАТЕ КРЕДИТЕ И ЗАЈМОВЕ, ПРОДАТЕ ПРОИЗВОДЕ, РОБУ И УСЛУГЕ И ДАТЕ АВАНСЕ И ДРУГА ПОТРАЖИВАЊА**

У периоду од 01.01. до 31.03.2017.године продати производи , робе, услуге и дати аванси износе 815 и састоје се од продатих производа , роба и услуга и датих аванса јавним предузећима ( ЈП ПТТ Србија) и износе 4 и продатих производа, роба и услуга и датих аванса домаћим правним лицима и предузетницима ( Дани транспорт, ИПЦ, Пластика, Ауто спорт, GIS Solutions) и износе 811 и друга потраживања од јединице локалне самоуправе у износу од 1.136.

Напомена: износи су дати у хиљадама динара.

**III ЗАКЉУЧНА РАЗМАТРАЊА И НАПОМЕНЕ**

 У наведеном периоду Предузеће је пословало у складу са Годишњим програмом пословања предузећа, са финансијским планом за 2017.годину и првом изменом и допуном истог.

 Обрадила:

\_\_\_\_\_\_\_\_\_\_\_\_\_\_\_\_\_\_\_\_

 Јелена Станојевић ЈП ЗЖС Обреновац

 Директор

20.04.2017.године \_\_\_\_\_\_\_\_\_\_\_\_\_\_\_\_\_\_\_\_\_\_\_

 МП Славко Берић, дипл.менаџер